Miss Universe 1993

Ang Miss Universe 1993, ay ang ika-42 edisyon ng Miss Universe pageant, na ginanap sa Auditorio Nacional sa Lungsod ng Mehiko, Mehiko noong 21 Mayo 1993.

Pagkatapos ng kompetisyon, kinoronahan ni Michelle McLean ng Namibya si Dayanara Torres ng Porto Riko bilang Miss Universe 1993. Ito ang ikatlong tagumpay ng Porto Riko sa kasaysayan ng kompetisyon. Nagtapos bilang first runner-up si Paula Andrea Betancur ng Kolombya, samantalang nagtapos bilang second runner-up si Milka Chulina ng Beneswela.

Mga kandidata mula sa 79 na bansa at teritoryo ang kumalahok sa kompetisyong ito. Pinangunahan ni Dick Clark ang kompetisyon, samantalang sina Miss Universe 1987 Cecilia Bolocco at Miss Universe 1989 Angela Visser ang nagbigay ng komentaryo sa buong kompetisyon.

Kasaysayan

Lokasyon at petsa ng kompetisyon 
Noong 13 Hulyo 1992, inanusyo ng Miss Universe Inc. at ang direktor ng Canal 13 Mexico na si Romeo Flores na gaganapin ang edisyong ito sa Auditorio Nacional, Lungsod ng Mehiko. Ang pagganap ng Miss Universe sa Mehiko ay siyang sinuportahan ng noo'y pangulo ng Mehiko na si Carlos Salinas. Bukod sa Lungsod ng Mehiko, binista rin ng mga kandidata ang mga estado ng Campeche, Oaxaca, Zacatecas, Querétaro at ang boro ng Xochimilco para sa mga opisyal na aktibidades bago ang final na kompetisyon.

Ilang araw bago ang pinal na kompetisyon, inanusyo ng pangulo ng Miss Mexico Organization na si Carlos Guerrero na muling gaganapin sa Mehiko ang Miss Universe sa taong 1995. Kalaunan ay hindi natuloy ang mga negosasyon at ang kompetisyon ay ginanap sa Namibya, ang kauna-unahang bansa sa Aprika na nakapagdaos ng Miss Universe. Muling ginanap ang Miss Universe sa Mehiko noong 2007.

Pagpili ng mga kalahok 
Ang mga kalahok mula sa 79 na bansa at teritoryo ay napili upang lumahok sa kompetisyon. Isang kandidata ang nailuklok matapos ang pag-urong ng orihinal na kalahok.

Iniluklok ang first runner-up ng Miss Estonia 1993 na si Kersti Tänavsuu upang kumatawan sa kanyang bansa dahil hindi umabot sa age requirement ang orihinal na nagwagi na si Lilia Üksvärav.

Unang sumali sa edisyong ito ang mga bansang Estonya, Republikang Tseko, at Suwasilandiya. Bumalik ang mga bansang Belis, Gana, Hong Kong, Italya, at Trinidad at Tobago na huling sumali noong 1991. Hindi sumali ang bansang Czechoslovakia sapagkat ito ay nahati na sa mga bansang Republikang Tseko at Eslobakya. Bagamat kinoronahang bilang Miss Czechoslovakia, gamit ni Pavlína Babůrková ang bansang Republikang Tseko sa kompetisyon. Hindi sumali si Yuliya Yetina ng oof Independent States dahil sa hindi isiniwalat na dahilan. Kalaunan ay magkahiwalay nang lumahok ang mga bansang kinabibilangan ng Commonwealth of Independent States sa susunod na edisyon. Hindi sumali ang mga bansang Bermuda, Ehipto, Kapuluang Cook, Kenya, at Republika ng Tsina matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok si Indira Sudiro ng Indonesya sa edisyong ito. Gayunpaman, hindi pinayagang lumahok si Soediro dahil sa mga konserbatibong Islamikong pananaw ng kanya bansa ukol sa pagsuot ng damit panglangoy. Ganito rin ang nangyari sa kanyang kahalili na si Venna Melinda, at opisyal na bumalik ang Indonesya sa kompetisyon noong 1995.

Mga insidente sa panahon ng kompetisyon 
Napuno ang kompetisyon ng pangangantiyaw kasunod ng pagkabigo ng kandidata mula sa Mehiko na si Angelina González, na umabante sa Top 10 ng National Costume Competition o bilang isa sa Top 10 semifinalists. Ang pangangantiyaw ay partikular na nakadirekta kay Kenya Moore ng Estados Unidos, ang bansang nagmamay-ari ng Miss Universe Inc. Habang ipinakilala ang mga hurado, mas lumakas ang pangangantiyaw ng mga manonood matapos na ipinakilala ang mga Mehikanong hurado na sina José Luis Cuevas at Miss Universe 1991 Lupita Jones. Nagpatuloy ang pangangantiyaw sa swimsuit competition at sa mga interbyu, at natigil na lamang ito sa evening gown competition.

Mga resulta

Mga pagkakalagay

Mga iskor sa kompetisyon

Mga espesyal na parangal

Best National Costume

Kompetisyon

Pormat ng kompetisyon 
Tulad noong 1990, 10 semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition at evening gown competition ang 10 mga semi-finalist, at kalaunan ay napili ang anim na pinalista. Anim na pinalista ang sasabak sa paunang question-and-answer round, at tatlong pinalista naman ang sumabak sa final question at final walk.

Komite sa pagpili 

 María Conchita Alonso – Beneselonang mangaawit at aktor
 AJ Kitt – Amerikanong alpine skier
 Mirjana Van Blaricom – Dating pangulo ng Hollywood Foreign Press Association
 José Luis Cuevas – Mehikanong pintor at iskulptor
 Pamela Dennis – Amerikanang taga-disenyo
 Glenn Daniels – Casting director
 Keiko Matsui – Musikerong Hapones
 Michael Dorn – Aprikano-Amerikanong aktres
 Lupita Jones – Miss Universe 1991 mula sa Mehiko

Mga kandidata 
79 na kandidata ang lumahok para sa titulo.

Mga tala

Mga sanggunian

Panlabas na kawing 

 Opisyal na website

1993
Miss Universe